钦定古今图书集成/明伦汇编/官常典/第164卷 > 沈
## 钦定古今图书集成/明伦汇编/官常典/第164卷 > 沈

周有沈国，为少昊之后。

按《左传》昭公元年：“子产对叔向曰：‘昔金天氏有裔子
曰昧，为元冥师，生允格、台骀，台骀能业其官，宣汾洮，
障大泽，以处太原，帝用嘉之。沈姒、蓐、黄，实守其祀’。”
按《路史》：“禹后分封有沈氏，沈子灭于蔡。”

襄王二十八年“春正月，鲁叔孙得臣会晋人、宋人、陈
人、卫人、郑人伐沈，沈溃。”

按《春秋》文公三年。按《左传》，三年春，庄叔会诸侯之
师伐沈，以其服于楚也。沈溃，凡民逃其上曰溃，在上
曰逃。

〈注〉沈，国名也。汝南平与县北有沈亭。

简王三年春晋侵沈，获沈子揖初。

按《春秋》不书。按《左传成公八年》春，“晋侵沈，获沈子
揖。”初从，知范韩也。

灵王二十七年“夏，齐侯、陈侯、蔡侯、北燕伯、杞伯、胡子、
沈子、白狄朝于晋。”

按《春秋》不书。按《左传》，襄公二十八年“夏，齐侯、陈侯、
蔡侯、北燕伯、杞伯、胡子、沈子、白狄朝于晋”，宋之盟故
也。

景王七年“夏，楚子、蔡侯、陈侯、郑伯、许男、徐子、滕子、顿
子、胡子、沈子、小邾子、宋世子佐、淮夷会于申。楚人执
徐子。秋七月，楚子、蔡侯、陈侯、许男、顿子、胡子、沈子、淮
夷伐吴，遂灭赖。”

按《春秋》昭公四年。按《左传》，四年，“夏六月丙午，楚子
合诸侯于申。秋八月，遂以诸侯灭赖，迁赖于鄢。”
景王八年冬，“楚子、蔡侯、陈侯、许男、顿子、沈子、徐人、越
人伐吴。”

按《春秋昭公五年》。按《左传》，五年，“冬十月，楚子以诸
侯及东夷伐吴，以报棘栎麻之役。”

景王十六年，楚子复沈。

按《春秋》不书。按《左传》，“楚之灭蔡也，灵王许迁、胡、沈、
道、房、申于荆焉。”昭公十三年，平王即位，既封陈、蔡而
皆复之。

敬王元年“秋七月戊辰，吴败顿、胡、沈、蔡、陈、许之师于
鸡父。胡子髡、沈子逞灭，获陈夏啮。”

按《春秋》昭公二十三年。按《左传》二十三年：秋七月，
吴人伐州来，楚薳越帅师及诸侯之师奔命救州来，
吴人御诸。锺离。子瑕卒，楚师熸。吴公子光曰：“诸侯从
于楚者众，而皆小国也，畏楚而不获已，是以来。吾闻
之曰：‘作事威克其爱，虽小必济’。胡、沈之君幼而狂，陈
大夫啮壮而顽，顿与许、蔡疾楚政，楚令尹死，其师熸
帅贱多宠，政令不壹。七国同役而不同心，帅贱而不
能整，无大威命，楚可败也。若分师先以犯胡、沈与陈，
必先奔。三国败，诸侯之师，乃摇心矣。诸侯乖乱，楚必
大奔。请先者去备薄威，后者敦陈整旅。”吴子从之。戊
辰晦，战于鸡父。吴子以罪人三千先犯胡、沈与陈，三
国争之，吴为三军以系于后，中军从，王光帅右，掩馀
帅左。吴之罪人，或奔或止。三国乱，吴师击之，三国败。
获胡、沈之君及陈大夫。舍胡、沈之囚，使奔许与。蔡。顿
曰：“吾君死矣！”师噪而从之。三国奔楚，师大奔敬王十四年夏四月庚辰，蔡公孙姓帅师灭沈，以沈
子嘉归，杀之。

按《春秋》定公四年。按《左传》，四年，春三月，刘文公合
诸侯于召陵，谋伐楚也。沈人不会于召陵，晋人使蔡
伐之。夏，蔡灭沈。秋，楚为沈故，围蔡。

按《路史》：“沈逞奔楚，曾孙诸梁为右司马，采于叶，为叶
氏、尹氏、诸梁氏、郄氏。”

〈注〉《成公八年》，晋灭沈，沈子逞奔楚，字循之，后为沈氏。